Ozodbek Nazarbekov “Buyuklar bisotidan” loyihasining Navoiy g‘azallariga bag‘ishlangan dasturiga boshqa xonandalarni taklif qildi

O‘zbekiston xalq artisti Ozodbek Nazarbekov 2015-yili “Buyuklar bisotidan: Zahiriddin Muhammad Bobur” nomli musiqiy dastur tashkil etib, qo‘shiqlar jamlanmasini ham chiqargandi, deb yozadi “Darakchi” gazetasi.

An’anani davom ettirishga qaror qilgan Nazarbekov mazkur loyihaga hamkasblarini ham jalb etdi. “Darakchi”ning yozishicha, yangi musiqiy dastur “Yoshlar” teleradiokanali orqali efirga uzatilishi rejalashtirilgan.
“Bu safar ‘Buyuklar bisotidan’ turkumida Navoiy g‘azallaridan qo‘shiqlar kuylanadi”, — deb yozadi gazeta. Ozodbek Nazarbekov loyihaga aynan qaysi xonandalarni taklif etganiga aniqlik kiritilmagan.